[Foto] 63-jarige model in swembroek op voorblad | Maroela Media
Christie Brinkley en haar dogters, Alexa Ray Joel (31) en Sailor Brinkley Cook (18) Foto: Sports Illustrated
Skoonheid het nie ŉ vervaldatum nie.
Dít is die boodskap wat die Amerikaanse model Christie Brinkley wou oordra nadat sy onlangs op 63-jarige ouderdom op die voorblad van die tydskrif Sports Illustrated saam met haar twee dogters verskyn het.
Brinkley is wyd op sosiale media geprys nadat sy in die jaarlikse swemklere-uitgawe van dié tydskrif saam met haar dogters, Alexa Ray Joel (31) en Sailor Brinkley Cook (18), verskyn het.
Die model het aan Sky News vertel “skoonheid kom in verskillende pakkies en groottes en het beslis nie ŉ vervaldatum nie”.
Sy het die eerste keer in 1979, op 25-jarige ouderdom, op die voorblad van die tydskrif verskyn. Sy was ook in 1980 en 1981 op die voorblad van die jaarlikse weergawe te sien.
Brinkley was ŉ topmodel in die 1980’s en 1990’s. Sy het later ook bekendheid verwerf as televisiepersoonlikheid en was getroud met die sanger Billy Joel.
Deel van: Bekendes, Gedoriewaar, Karmenaadjies, Voorkoms
Gesoek: ŉ Professionele sjokolade-proeër
Genade, maar dié tannie dien as inspirasie! Manne, stuur aan vir jul vrouens; ek gaan beslis! En môre seker ‘n blou oog ook hê…
Wag … wag …. wag …. iets is fout met dié foto … Christie Brinkley staan OP die water, terwyl haar twee dogters feitlik kniediep IN die water staan??? Nee, hierdie foto is ge-“photoshop”!!! En daai tannie is al op elke plek ge”trim, pluck & tuck”.
Ja nee dis net mense wat oppi water kan loop/staan wat nooit oud word nie…:))
Kyk,ek glo n vrou met n mooi persoonlikheid maak haar uiterlik ook mooi,ongeag haar grote,lengte of ouderdom.Soos die ou gesêgde maar gaan …”Die vere maak nie die voël”nie.
Wil net vir jul manne se dit kos n plaas se prys om al die “tools” tot jou beskikking te he om so te lyk. Waardeer jul pragtige vrouens. Daar is bitter min van haar soort in die werklike lewe want daar is n hoe prys om te betaal